જ્યારે મેહુલે બે લાખ રુપિયાની વાત સાંભળી ત્યારે એણે એ વાત પર ધ્યાન આપ્યુ જ નહોતું. ધ્યાન આપીને કરે પણ શું? બે લાખ તો દૂરની વાત, બાાપડાએ એકસાથે વીસ હજાર રુપિયા પણ ન્હોતા જોયા. ક્યારેક તો નવીનભાઈ મનોમન ભગવાન નો આભાર માનતા કે સારુ થયુ એને દીકરી નથી નહીતર કરીયાવર શાનો કરત? ગોદાવરીકાકીની વાત સાંભળ્યા પછી મેહુલે નક્કી કરી લીધુ કે ગમે એમ કરીને સરકારી નોકરી મળી જાય તો સુનંદા ઈડર પહોંચે એ પહેલા ગમે તે હિસાબે એમના સંબંધની વાત ચલાવશે. ઈડરવાળાને તો દહેજમા મા કઈક આપવું પડશે પણ આપણે “દહેજ માફ” રાખીશું.